**Likumprojekta „Grozījums Komerclikuma spēkā stāšanās kārtības likumā” sākotnējās ietekmes novērtējuma ziņojums**

**(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts, lai izpildītu:1) Ministru Prezidenta 2011.gada 29.marta protokollēmuma Nr. 20, 41.§ 4.punktu, kas nosaka Ekonomikas ministrijai līdz 2014.gada 1.janvārim izstrādāt un iesniegt izskatīšanai Ministru kabinetā patērētāju kreditēšanu regulējošu likumprojektu2) Komerclikuma spēkā stāšanās kārtības likuma pārejas noteikumu 11.punktā doto uzdevumu Ministru kabinetam līdz 2014.gada 1.maijam sagatavot un iesniegt Saeimai likumprojektu par patērētāju kreditēšanu, kurā nosaka to kapitālsabiedrību apmaksājamā pamatkapitāla minimālo lielumu, kuras sniedz patērētāja kreditēšanas pakalpojumu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekts paredz svītrot no Komerclikuma spēkā stāšanās kārtības likuma (turpmāk tekstā **-**  Likuma) 21.panta trešo daļu, kas šobrīd nosaka to kapitālsabiedrību apmaksājamā pamatkapitāla minimālo lielumu, kuras sniedz patērētāja kreditēšanas pakalpojumu. Atbilstoši Likuma Pārejas noteikumu 11.punktam, Ministru kabinetam tika dots uzdevums sagatavot un iesniegt Saeimai likumprojektu par patērētāju kreditēšanu, kurā nosaka to kapitālsabiedrību apmaksājamā pamatkapitāla minimālo lielumu, kuras sniedz patērētāja kreditēšanas pakalpojumu. Šobrīd ir sagatavoti grozījumi Patērētāju tiesību aizsardzības likumā, pārceļot prasību par pamatkapitāla apmēru uz šī likuma 8.panta 1.1 daļu.  |
| 3. | Projekta izstrādē iesaistītās institūcijas | Nav attiecināms |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Likumprojekts saistīts ar likumprojektu „Grozījumi Patērētāju tiesību aizsardzības likumā” (VSS-1167), kas 2015.gada 29.oktobrī izsludināts Valsts sekretāru sanāksmē (Prot. Nr.42, 9§). Šobrīd kapitālsabiedrībai, kura sniedz patērētāja kreditēšanas pakalpojumu, apmaksājamā pamatkapitāla minimālo lielumu 425 000 *euro* apmērā nosaka Komerclikuma spēkā stāšanās kārtības likuma 21.panta trešā daļa. Savukārt, Komerclikuma spēkā stāšanās kārtības likuma Pārejas noteikumu 11.punkts paredz  Ministru kabinetam uzdevumu līdz 2014.gada 1.maijam sagatavot un iesniegt Saeimai likumprojektu par patērētāju kreditēšanu, kurā nosaka to kapitālsabiedrību apmaksājamā pamatkapitāla minimālo lielumu, kuras sniedz patērētāja kreditēšanas pakalpojumu. Ņemot vērā, ka patērētāju kreditēšanas normas ir ietvertas Patērētāju tiesību aizsardzības likumā, kā arī šobrīd netiek plānota atsevišķa patērētāju kreditēšanas likuma izstrāde, kapitālsabiedrības, kura sniedz patērētāja kreditēšanas pakalpojumus, apmaksājamā pamatkapitāla minimālais apmērs ir nosakāms Patērētāju tiesību aizsardzības likumā. Tādējādi šobrīd ir sagatavoti grozījumi Patērētāju tiesību aizsardzības likumā, kuri cita starp pārceļ prasību par to kapitālsabiedrību apmaksājamā pamatkapitāla minimālo lielumu, kuras sniedz patērētāja kreditēšanas pakalpojumu, uz Patērētāju tiesību aizsardzības likuma 8.panta 1.1 daļu.  |
| 2. | Atbildīgā institūcija | Ekonomikas ministrija  |
| 3. | Cita informācija | Nav  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par Likumprojektu un dotu iespēju izteikt par to viedokli, likumprojekts saskaņā ar Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 2015.gada 12.oktobrī ievietoti Ekonomikas ministrijas interneta mājas lapā. Viedokļa sniegšanas termiņš tika noteikts 2015.gada 26.oktobris.  |
| 2. | Sabiedrības līdzdalība projekta izstrādē | Papildus likumprojekta ievietošanai Ekonomikas ministrijas mājas lapā, 2015.gada 14.oktobrī Likumprojekts tika nosūtīts Tieslietu ministrijai, Finanšu ministrijai, Patērētāju tiesību aizsardzības centram, Latvijas Bankai, Finanšu un kapitāla tirgus komisijai, Latvijas Komercbanku asociācijai, Latvijas Darba devēju konfederācijai, Latvijas Tirdzniecības un rūpniecības kamerai, Latvijas Nekustamo īpašumu darījumu asociācijai, Latvijas Hipotekāro nebanku aizdevēju asociācijai, Latvijas Lombardu asociācijai, Latvijas Nebanku kredītdevēju asociācijai, Latvijas Ķīlas kreditoru asociācijai, Latvijas Īpašumu vērtētāju asociācijai, Latvijas Kredītņēmēju asociācijai un Latvijas Patērētāju interešu aizstāvības asociācijai.  |
| 3. | Sabiedrības līdzdalības rezultāti | 2015.gada 22.oktobrī Ekonomikas ministrija saņēma Latvijas Nebanku kredītdevēju asociācijas vēstuli un 2015.gada 28.oktobrī Latvijas Īpašuma vērtētāju asociācijas vēstuli, kurā tika pausts atbalsts Likumprojekta tālākai virzībai.  |
| 4. | Cita informācija | Nav  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar |
| Iesniedzējs: |  |
| Ministru prezidenta biedrs, ekonomikas ministrs |  A.Ašeradens |
| Vīza: valsts sekretāra pienākumu izpildītājs,valsts sekretāra vietnieks | R.Aleksejenko |
|  |  |

22.02.2016 16:54

639

D.Brūklītis, 67013274

Didzis.Bruklitis@em.gov.lv